**Oznam**

Evanjelický a. v. farský úrad oznamuje, že na základe opatrení, ktoré prijala vláda SR 24. novembra 2021, sa bohoslužby v evanjelickom kostole nebudú sláviť verejne až do odvolania. (To znamená, že sa budú konať bez účasti verejnosti.) Pozývame Vás k účasti na bohoslužbách prostredníctvom prenosu na YouTube kanáli Cirkevného zboru ECAV Adamovské Kochanovce v nedeľu o 8.30 hod.

Individuálna pastorálna starostlivosť je stále možná. V prípade záujmu je možnosť spovede a Večere Pánovej v domácnosti alebo individuálne na fare za dodržania všetkých protiepidemických opatrení. Stačí zavolať alebo napísať bratovi farárovi.